
הצהרת בון

לחינוך  בר -  קיימא

אנו, משתתפי הוועידה העולמית לחינוך לפיתוח בר-קיימא  שהתקיימה בעיר בון, גרמניה, ב (31.3-2.4.2009), מצהירים וקוראים לפעול כדלקמן:

1. חרף צמיחה כלכלית חסרת תקדים במאה ה-20, עוני וחוסר שוויון מתמשך עדיין משפיעים על מספר רב מדי של בני-אדם, ובפרט אלו הפגיעים ביותר. הסכסוכים הממושכים מצריכים בניית תרבות של שלום. המשברים הפיננסיים והכלכליים העולמיים ממחישים את הסיכונים הכרוכים במודלים ובנוהלים לפיתוח כלכלי שאינם בני-קיימא המבוססים על רווחים לטווח הקצר. משבר המזון והרעב העולמי הם סוגיה הולכת ומחמירה. דפוסי ייצור וצריכה לא ברת-קיימא משפיעים  ופוגעים במערכות אקולוגיות בדור הנוכחי בעתיד ולקיימות החיים על פני כדור הארץ, כפי שניתן ללמוד ממגמת שינויי האקלים.

2.
לאחר העשור הראשון של המאה ה-21, העולם עומד בפני אתגרים ובעיות פיתוח משמעותיים, מורכבים וקשורים זה בזה. האתגרים נובעים מן הערכים אשר יצרו חברות לא בנות-קיימא. האתגרים קשורים זה בזה, ופתרונותיהם דורשים מחויבות פוליטית ופעילות נחושה חזקה יותר. בידינו הידע, הטכנולוגיה והכישורים הנדרשים כדי להפוך את הקערה על פיה. עתה עלינו לגייס את הפוטנציאל שלנו לנצל את כל ההזדמנויות כדי לשפר ולשנות את המצב.

3
ההשפעות של פיתוח לא בר-קיימא, סדרי-העדיפויות, החובות והיכולות משתנות בין אזורים שונים ובין מדינות מתפתחות ומפותחות. כל המדינות תידרשנה לעבוד בשיתוף פעולה על מנת להבטיח את הפיתוח בר-קיימא בהווה ובעתיד. ההשקעה בחינוך לפיתוח בר-קיימא (Education for Sustainable Development – ESD) הינה למעשה השקעה בעתיד של כולנו, והיא עשויה להיות אמצעי מציל-חיים, בפרט עבור מדינות המשתקמות מסכסוכים ומדינות בלתי-מפותחות ביותר. 

4
לאור ההבטחות שניתנו בוועידות העולמיות לחינוך מבוגרים (-Jomtien,) חינוך לכל             ( Dakar)  ופיתוח בר-קיימא (Johannesburg), אנו נדרשים למחויבות משותפת לחינוך המעצים את כושרם של בני-האדם לחולל שינוי. חינוך מסוג זה חייב להיות בעל איכות המעניק ערכים, ידע, כישורים וכשירויות לחיים ברי-קיימא ולהשתתפות בחברה ולעבודה הוגנת. אג'נדת "החינוך לכל" (Education for All Agenda) מדגישה כי הזמינות של חינוך בסיסי הינה חיונית לפיתוח בר-קיימא. כמו כן, האג'נדה מתעדפת את החינוך לפני גיל בית-הספר, החינוך לאוכלוסיות כפריות ואת ידיעת קרוא-וכתוב בקרב מבוגרים. הישגים בהפצת ידיעת קרוא-וכתוב וכישורים מתמטיים תורמים לאיכות החינוך, והם ישחקו תפקיד מפתח בהצלחת החינוך לפיתוח בר-קיימא.

5
באמצעות חינוך ולמידה לכל החים, ביכולתנו לממש אורחי חיים המבוסס על צדק כלכלי וחברתי, הבטחת מזון, שלמות אקולוגית,  כבוד למגוון הביולוגי והתרבותי לכל צורות החיים וערכים חזקים המעודדים אחדות חברתית, דמוקרטיה ופעילות קולקטיבית. שוויון בין המינים, תוך התייחסות מיוחדת להשתתפות נשים וילדות בחינוך,  חיוני לקיום פיתוח ובר-קיימא. החינוך לפיתוח בר-קיימא הינו כורח מיידי להבטחת הזדמנויות, שאיפות ועתיד בר-קיימא עבור אנשים צעירים. 

חינוך לפיתוח בר-קיימא במאה ה-21

6
החינוך לפיתוח בר-קיימא יוצר כיוון חדש עבור החינוך והלמידה של כלל הציבור. הוא מקדם את איכות החינוך, מבוסס על ערכים ועקרונות על מנת לתת מענה לאתגרים עכשוויים ועתידיים. 

7
החינוך לפיתוח בר-קיימא מסייע לחברות לטפל בסדרי-עדיפויות שונים ובסוגיות, בין היתר, מים, אנרגיה, שינויי אקלים, צמצום אסונות וסיכונים, אובדן המגוון הביולוגי, משברי מזון, סיכונים בריאותיים, פגיעות חברתית וחוסר ביטחון. החינוך חיוני לפיתוח חשיבה כלכלית חדשה. החינוך לפיתוח בר-קיימא תורם ליצירת חברות חזקות, בריאות וברות-קיימא באמצעות גישה סיסטמתית ומשולבת. הוא מעניק רלוונטיות, איכות, משמעות ומטרה חדשה למערכות החינוך וההכשרה. הוא מערב את החינוך הפורמאלי, הבלתי-פורמאלי ואת כל מגזרי החברה בתהליך הלמידה לכל החיים.

8
החינוך לפיתוח בר-קיימא מבוסס על ערכי הצדק, השוויון, הסובלנות, הדדיות ואחריות. הוא מבטיח שוויון בין המינים, אחדות חברתית וצמצום עוני ומדגיש אכפתיות, יושרה וכנות, כפי שמתבטא בצ'רטר כדור-הארץ (Earth Charter). החינוך לפיתוח בר-קיימא מתבסס על עקרונות התומכים בדמוקרטיה ורווחה אנושית. הגנת הסביבה ושיקומה, שימור משאבים טבעיים ושימושים בר-קיימא, הטיפול בדפוסי ייצור וצריכה לא בת-קיימא וביצירת חברות צודקות ושלוות.

9
החינוך לפיתוח בר-קיימא שם דגש על גישות יצירתיות ודינמיות, חשיבה לטווח-רחוק, חדשנות והעצמה, המאפשרות התמודדות עם אי-ודאות ופתרון בעיות מורכבות. החינוך לפיתוח בר-קיימא ממחיש את התלות ההדדית בין הסביבה, הכלכלה, החברה והשונות התרבותי מן הרמה המקומית ועד לרמה הגלובאלית ומתייחס להשפעותיה של תלות זו בעבר, בהווה ובעתיד.

10
בהקשר לצרכים השונים ולתנאי המחייה הקונקרטיים של בני-האדם בפועל, החינוך לפיתוח בר-קיימא מספק את הכישורים למציאת פתרונות ומסתמך על ידע המוטמע בתרבויות מקומיות לצד טכנולוגיות ורעיונות חדשים.

העשור לחינוך לפיתוח בר-קיימא של האו"ם

11
במהלך חמש השנים הראשונות של העשור לחינוך לפיתוח בר-קיימא של האו"ם, אשר תואם ונוהל על-ידי אונסקו, השיגו ארצות רבות התקדמות ביישום תוכניות של חינוך לפיתוח בר-קיימא ופיתחו מדינויות חדשניות. מספר סוכנויות או"ם, ארגונים לא-ממשלתיים, גופים ורשתות אזוריות עוסקים לפי שעה בפעילויות קונקרטיות המסייעות לתחומים מסוימים של חינוך לפיתוח בר-קיימא. אנשים וארגונים רבים מחויבים, ועוסקים בקידום מטרה זו. בימים אלה מושקעים מאמצים רבים להבנה טובה יותר של ביצוע והערכת האיכות של החינוך לפיתוח בר-קיימא. עוצבה מסגרת ניטור והערכה גלובאלית, שהושלמו ע"י אסטרטגיות ויוזמות אזוריות.

12
אנו מכירים בעובדה כי החינוך מהווה גורם חשוב בשיפור הרווחה האנושית. עתה יש בידינו את הידע והניסיון כדי לשפר באופן משמעותי את התכנים, השיטות והמטרות של החינוך. אנו יודעים כיצד להתחיל בהכוונתן מחדש של מערכות החינוך על מנת להדגיש את הלמידה לכל החיים.  באמצעות החינוך לפיתוח בר-קיימא, אנו לומדים כעת כיצד לשפר את הקשרים בין החינוך הפורמאלי והבלתי-פורמאלי. אנו מבינים את חשיבותם של העצמת ושיתוף הידע העוסק בתהליכי שינוי חברתיים.

13
המדע העניק לנו ידע מעמיק יותר על שינויי האקלים ועל מערכות התמיכה של כדור-הארץ; המדע צבר ידע חיוני בנושא HIV ואיידס, מלריה, שחפת, מחלות לב ואתגרים בריאותיים קשים אחרים. אנו יודעים יותר על מערכות טבעיות ועל השפעת בני האדם עליהן ועל הדרכים בהם המגוון הביולוגי מסייע לרווחתנו. אנו יודעים כי החשיבה הכלכלית הקיימת חייבת להשתנות וכי קיים צורך להימנע מיצרנות ומצריכה לא בת-קיימא ולקדם ולסייע ליצירתן של "מדינות מפותחות ברות-קיימא". מדעי החברה העניקו לנו תובנות על היבטיו האתיים, התרבותיים, הקוגניטיביים והרגשיים של הפיתוח האנושי, וכן על סוציולוגיות השינוי.

14
עתה אנו נדרשים להעמיד את הידע הזה במבחן המעשה. הדבר חשוב במיוחד על מנת לחזק ולהעצים את פירות עשור החינוך לפיתוח בר-קיימא של האו"ם בחמש השנים הבאות, אך גם כדי להבטיח יישומו לטווח רחוק יותר של החינוך לפיתוח בר-קיימא.

קריאה לפעולה

15
ההתקדמות החינוך לפיתוח בר-קיימא עודנה מפוזרת במידה בלתי-שווה והיא דורשת גישות שונות בהקשרים שונים. בשנים הבאות, יתקיים צורך ברור הן עבור מדינות מפותחות והן עבור מדינות מתפתחות, עבור החברה האזרחית וארגונים בינלאומיים, להשקיע מאמצים כבירים על מנת:

ברמת המדיניות במדינות החברות

א) 
לקדם את תרומת החינוך לפיתוח בר-קיימא לכל רובדי החינוך ולמימוש חינוך איכותי, תוך התייחסות מיוחדת לטיפוח הקשרים שבין החינוך לפיתוח בר-קיימא והחינוך לכל (ESD ו-EFA) מתוך גישה אחידה וסיסטמתית. אימוץ מטרות אג'נדת החינוך לפיתוח בר-קיימא בפורומים בינלאומיים וברמה הארצית.

ב) 
הגברת מודעות החינוך וההבנה הציבורית לפיתוח בר-קיימא , על ידי אינטגרציית והרחבת הלמידה והתובנות אשר התקבלו בחמש השנים הראשונות של העשור לחינוך לפיתוח בר-קיימא של האו"ם. על הדבר לכלול את תפקידה ותרומתה של התקשורת לחיזוק המודעות וההבנה הציבורית את סוגיות בנות-הקיימא. כמו כן, יש להכשיר ולטפח  בעלי-מקצוע בתחום התקשורת.

ג)
גיוס משאבים ומימון מספקים לקידום החינוך לפיתוח בר-קיימא, בפרט באמצעות אינטגרציית החינוך לפיתוח בר-קיימא במסגרות פיתוח ותקציב ארציות, בתהליכי תכנון ארציים משותפים ומסגרות אחרות ברמה הארצית והיוזמות החינוך לכל ויעדי פיתוח המילניום (EFA ו-MDG בהתאמה). קידום והכללת החינוך לפיתוח בר-קיימא בסדרי-העדיפויות של קרנות ותורמים.

ד)
הכוונתן-מחדש של מערכות חינוך והכשרה להתמודדות עם סוגיות בנות-קיימא באמצעות הטמעת מדיניות ברמה המקומית והארצית. פיתוח ויישום מדיניויות חינוך לפיתוח בר-קיימא באמצעות גישות בין-מגזריות/בין-משרדיות מתואמות אשר משלבות גם את המגזר העסקי והתאגידי, את החברה האזרחית, את הקהילות המקומיות ואת הקהילה המדעית.

ה)
פיתוח וחיזוק מנגנונים בינלאומיים, אזוריים וארציים קיימים ושיתוף פעולה עבור חינוך לפיתוח בר-קיימא, המכבד את השונות החברתית. הקמת וועדות אזוריות וארציות, רשתות וחברות לפיתוח נוהלים מיטביים עבור חינוך לפיתוח בר-קיימא המחזקים קשרים מקומיים-ארציים וארציים-גלובאליים, והמחזקים את שיתוף פעולה בין דרום-צפון, דרום-דרום וצפון.

ברמה המעשית

ו)
תמיכה בהטעמת סוגיות פיתוח בר-קיימא תוך שימוש בגישה משולבת ומערכתית בחינוך הפורמאלי, וכן בחינוך הבלתי-פורמאלי בכל הרמות. בפרט, באמצעות פיתוח גישות פדגוגיות יעילות, הכשרת מורים, תוכניות לימוד, חומרי לימוד, ופיתוח מנהיגות חינוכית, וכן באמצעות ההכרה בתרומה המשמעותית של החינוך הבלתי-פורמאלי וכן של התוכניות להשתלמות מקצועית והתוכניות להכשרה במקום העבודה. פיתוח בר-קיימא הינו נושא חובק-כל ורלוונטי עבור כל הדיסציפלינות והמגזרים. 

ז)
הכוונת תוכניות הלימוד ותוכניות הכשרת המורים לשילוב החינוך לפיתוח בר-קיימא בתוכניות קדם- ותוך-תעסוקתיות. תמיכה במוסדות להכשרת מורים, מורים ומרצים על מנת לחזק את השיתוף הרשתי, הפיתוח והמחקר בתחום הפדגוגי. בפרט, התמיכה במגזר המורים על מנת לפתח אסטרטגיות חינוך לפיתוח בר-קיימא אותן ניתן לשלב בכיתות גדולות, וכדי להעריך את תהליכי הלמידה בחינוך לפיתוח בר-קיימא.

ח)
קידום מדיניות מבוססת ראיות בתחום החינוך לפיתוח בר-קיימא, המתבסס על אסטרטגיות מחקר, מעקב והערכה רלוונטיות, ועל השיתוף וההכרה בנהלים מיטביים. פיתוח אינדיקאטורים ארציים לחינוך לפיתוח בר-קיימא אשר ישכילו את היישום וההערכה היעילים של ביצועי ותהליכי החינוך לפיתוח בר-קיימא.

ט)
פיתוח והרחבת שותפויות חינוך לפיתוח בר-קיימא כדי לשלב את החינוך לפיתוח בר-קיימא בהכשרה, בתוכניות להשתלמות מקצועית ובתוכניות להכשרה במקום העבודה, וזאת באמצעות שילוב החברה האזרחית, המגזר הפרטי והציבורי, ארגונים בלתי-ממשלתיים ושותפים לפיתוח. על החינוך לפיתוח בר-קיימא להפוך לחלק אינטגראלי מן הכשרתם של המנהיגים במגזר העסקי, בתעשייה, באיגודים מקצועיים, בארגונים ללא מטרות רווח, בארגונים התנדבותיים ובמגזר השירותים הציבוריים. הכוונתן מחדש של תוכניות TVET כך שאלה תכלולנה את החינוך לפיתוח בר-קיימא.

י)
השתתפות הנוער בתכנון וביישום החינוך לפיתוח בר-קיימא. חיזוק המחויבות, הסולידריות והפוטנציאל של הנוער ושל ארגוניו ורשתותיו על מנת להעצים את החינוך לפיתוח בר-קיימא. עידוד מעורבות צעירים בשאלות וסוגיות בחינוך לפיתוח בר-קיימא.

יא)
חיזוק התרומה העיקרית ותפקיד המפתח של החברה האזרחית בהמרצת הדיון והשתתפות הציבור וייזום פעולות חינוך לפיתוח בר-קיימא. לחקור דרכים לקידום מעורבות ומחויבות זו.

יב)
הוקרת והכרת התרומה החשובה של מערכות הידע המסורתי, הילידי והמקומי לחינוך לפיתוח בר-קיימא והערכת התרומות התרבותיות השונות לקידום החינוך לפיתוח בר-קיימא.

יג)
החינוך לפיתוח בר-קיימא נדרש לקדם באופן פעיל את השוויון בין המינים, וכן גם ליצור תנאים ואסטרטגיות המאפשרות לנשים לשתף ידע וניסיון במאמציהן לגרום לשינוי חברתי וקידום הרווחה האנושית. 

יד)
פיתוח ידע באמצעות פיתוח רשת חינוך לפיתוח בר-קיימא. זיהוי ותמיכה של בתי ספר, אוניברסיטאות ומוסדות אחרים להשכלה גבוהה ולמחקר, מרכזים חינוכיים ורשתות חינוכיות, אשר עשויים לשרת כמרכזים למומחיות וחדשנות אשר תפתחנה ותשתפנה ידע, ותיצורנה משאבים לחינוך לפיתוח בר-קיימא. חקר הפוטנציאל של אתרים גיאוגרפיים וביו-אזוריים מסוימים אשר עשויים לשמש כ"מעבדות" עבור החינוך לפיתוח בר-קיימא.

טו)
עידוד וקידום המצוינות המדעית, המחקר ופיתוח ידע חדש באמצעות מעורבות המוסדות להשכלה גבוהה ורשתות המחקר בחינוך לפיתוח בר-קיימא. גיוס הפונקציות העיקריות באוניברסיטאות: לימוד, מחקר ומעורבות קהילתית, על מנת לחזק את הידע הגלובאלי והמקומי בתחום החינוך לפיתוח בר-קיימא, וניצול רשתות בתחום חינוך לפיתוח בר-קיימא באונסקו ורשת הקתדרות של אונסקו לאורך התהליך. הקמת מבנים מוסדיים וארגוניים המקדמים גמישות, השתתפות סטודנטיאלית ותוכניות מולטי-דיסציפלינאריות ופיתוח מודלים אשר יוכלו להתמודד עם המורכבות והדחיפות של החינוך לפיתוח בר-קיימא. יש לפתח וליישם מנגנוני תגמול על מנת לתמוך ביוזמות ובמחקר החינוך לפיתוח בר-קיימא במוסדות להשכלה גבוהה.

טז)
פיתוח מנגנונים מוסדיים במהלך עשור האו"ם לחינוך לפיתוח בר-קיימא ובמהלך "עשורי או"ם" אחרים, כגון עשור האו"ם לפעולה 'מים למען חיים' (Water for Life), אשר יבטיחו כי החינוך לפיתוח בר-קיימא ימשיך להיות מיושם גם לאחר עשורים אלו.

יז)
ניצול המומחיות הזמינה במערכת האו"ם לחיזוק את החינוך לפיתוח בר-קיימא באמנות מפתח לפיתוח בר-קיימא; לדוגמה, המגוון ביולוגי, שינויי אקלים, מדבור ובמורשת תרבותית בלתי-מוחשית. 

יח)
הגברת המאמצים במערכות חינוך והכשרה להתמודדות עם אתגרי הקיימות הקריטיים והדחופים, כגון שינויי אקלים, הבטחת מים והבטחת מזון, באמצעות פיתוח תוכניות פעולה ספציפיות ו/או תוכניות במסגרת מטריית UN DESD (עשור האו"ם לפיתוח חינוך בר-קיימא). 

16.
המשתתפים בוועידה העולמית לחינוך לפיתוח בר-קיימא 2009 מבקשים כי אונסקו, כסוכנות המובילה האחראית לעשור האו"ם לחינוך לפיתוח בר-קיימא, יפעל כדלקמן:

א)
לחזק את תפקידו ומעמדו בשיתוף הפעולה עבור עשור האו"ם לחינוך לפיתוח בר-קיימא, בהתבסס על תוכנית יישום בינלאומית בשיתוף עם סוכנויות ותוכניות או"ם נוספות כגון UNEP, UNU, סוכנויות ה-EFA (UNICEF, UNDP, UNFPA והבנק העולמי) - ולהטמיע את החינוך לפיתוח בר-קיימא בתוך אסטרטגיות "או"ם אחד" ברמה הארצית, ובפרט באמצעות תהליכי UNDAF. 

ב)
לתמוך במדינות החברות ובשותפים אחרים ביישום עשור האו"ם לחינוך לפיתוח בר-קיימא, ובפרט באמצעות הבניית-יכולות "במעלה-הזרם" ומתן ייעוץ בנושא פיתוח אסטרטגיות ארציות קוהרנטיות, מעקב והערכה, נוהלים מיטביים בנושא החינוך לפיתוח בר-קיימא, סיוע ופיתוח שותפויות גלובאליות, תוך מתן התייחסות מתאימה למדינות המשתקמות מסכסוכים ולמדינות הלא מפותחות.

ג)
ייצוג וקידום אג'נדת החינוך לפיתוח בר-קיימא בפורומים חינוכיים בינ"ל ופיתוחיים גדולים אחרים, וועידות ומו"מ בינלאומיים (ה-G8, G20, וועידת קופנהגן לשינויי אקלים (Copenhagen Climate Change Conference), יוזמת "חינוך לכל" (EFA High-Level Group), מועצת המנהלים העליונה של האו"ם (UN Chief Executives Board) וועידות אונסקו עולמיות (בנוסף לאירועים ופעילויות מתמשכים).

ד)
ניצול המומחיות הקיימת במרחבים הביו-ספריות של אונסקו, אתרי מורשת עולמית ובתוכניות מדעיות, תרבותיות וחינוכיות אחרות, כגון ה-TTISSA (Teacher Training Initiative for Sub-Saharan Africa - יוזמת הכשרת המורים באפריקה שמדרום לסהרה), בתי ספר ל-ASP ויוזמת LIFE (הקניית קרוא-וכתוב להעצמה - Literary Initiative for Empowerment) על מנת לקדם יעדי החינוך לפיתוח בר-קיימא וכדי להבטיח כי היעדים משולבים בתוכניות ואסטרטגיות לטווח-רחוק בתוך אונסקו.

ה)
קידום מחקר רלוונטי בחינוך לפיתוח בר-קיימא באמצעות תוכניות אונסקו כדי להעצים את האיכות ואת מאגר-הנתונים של החינוך לפיתוח בר-קיימא. פיתוח נוסף של  מערכת מעקב והערכה גלובאלית של ביצועי החינוך לפיתוח בר-קיימא ונקיטת יוזמות לפיתוח אסטרטגיות אשר עשויים להוביל לסיומו המוצלח של עשור האו"ם לחינוך לפיתוח בר-קיימא, על-ידי מדדים שקופים וקונקרטיים. 

ו)
הדגשת הרלוונטיות והחשיבות של החינוך וההכשרה בפסגת האו"ם לשינויי אקלים (UN Summit on Climate Change - COP 15) בקופנהגן, דנמרק, בדצמבר 2009, בהתייעצות ובשיתוף שותפים נוספים.

ז)
העצמת המאמצים והיוזמות לתעדוף החינוך בנושא שינויי אקלים באג'נדה הבינלאומית, במסגרת העשור לחינוך לפיתוח בר-קיימא, בהקשר של אסטרטגיית הפעולה של אונסקו בנושא שינויי האקלים, וכמרכיב בפעילותן של כלל זרועות האו"ם. 

17.
יתרה מזאת, משתתפי וועידה זו מתחייבים לעבוד למען יישום הצהרה זו.

18.
המשתתפים מעודדים גיוס המימון מתאים אשר יסייע למימוש ההמלצות המפורטות בהצהרה זו.

19.
ממשתתפי וועידת אונסקו העולמית החינוך לפיתוח בר-קיימא מבקשים להביע את תודתם לממשלה הגרמנית אשר אירחה את הוועידה, ומברכת את כוונתה המוצהרת של ממשלת יפן לארח בשיתוף עם אונסקו את וועידת סוף העשור בנושא חינוך לפיתוח בר-קיימא.

